Ego Wilencus, Dei disponente clementia, Sedunensis episcopus, ecclesiæ beati Petri de Alta Petra dono quicquid de rebus ecclesiæ in proprio possidebam vel alii de me tenebant, reddo et in perpetuum canonicis in commune habendum concedo; servos et ancillas quos citra Jurenses partes habeo, præter Raynaldulum, filium Hugonis monachi, dono. Signum Stephani archidiaconi et cantoris. Signum Pontii prioris. S. Alcherii, S. Odonis, S. Bernardi canonicorum. S. Dodonis presbiteri. S. Ubini. S. Roberti Brunii. Predicta dona ego Wido, Viennensis archiepiscopus et apostolica auctoritate Bisontinæ sedis vicarius, confirmo. Et quicunque hæc infringere presumpserit, auctoritate beatorum apostolorum Petri et Pauli, omniumque sanctorum et sanctarum Dei vinculo anathematis subjaceat. Acta sunt hæc anno Mº Cº VIIº incarnationis Domini, indictione quinta decima.